Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 90/08)

Käesolev teade avaldatakse komisjoni delegeeritud määruse (EL) 2019/33 (1) artikli 17 lõike 5 kohaselt.

STANDARDMUUDATUSE HEAKSKIITMISE TEADE

„LUBERON“

PDO-FR-A0920-AM03

Teate kuupäev: 14. detsember 2020

HEAKSKIIDETUD MUUDATUSE KIRJELDUS JA PÕHJUSED

1. Viinamarjaistanduse pidamine

Täpsustatud on tingimusi, mille kohaselt keelustatakse keemiline umbrohutõrje ja plastmultši kasutamine istutamisel. Need sätted lisatakse, et säilitada selle füüsilise ja bioloogilise keskkonna omadused, mis kujutab endast maa-ala olulist tunnust.

See muudatus ei mõjuta koonddokumendis esitatud teavet.

2. Aruandekohustus ja pakkeüksuste deklareerimine

Täpsustatakse, et pakendideklaratsioon tuleb saata volitatud kontrolliasutusele hiljemalt kolm tööpäeva pärast pakendamise kuupäeva, mitte enne pakendamist, nagu varem. Veinide puhul, mis müüakse tarbijale vaadis, saadetakse heakskiidetud kontrolliasutusele hiljemalt kolm tööpäeva pärast veinivalmistusruumidest väljaviimise kuupäeva deklaratsioon vaadis müügi kohta tarbijale.

See muudatus ei mõjuta koonddokumendis esitatud teavet.

3. Viited kontrolliasutusele

Viited kontrolliasutusele ajakohastatakse kontrollorgani Certipaq kontaktandmetega. Certipaq on kolmandast isikust asutus, mis pakub heakskiidetud kontrollikava alusel INAO järelevalve all pädevuse, erapooletuse ja sõltumatuse tagatisi.

See muudatus on tehtud koonddokumendi punktis „Kontaktandmed“.

KOONDDOKUMENT

1. Toote nimetus

Luberon

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Roosad veinid

Minimaalne naturaalne alkoholisisaldus on 11,5 mahuprotsenti.

Veinide fermenteeritavate suhkrute sisaldus võib olla kuni 4 grammi liitri kohta.

Pärast rikastamist ei tohi veinide üldalkoholisisaldus ületada 13 mahuprotsenti.

Veinid valmistatakse vähemalt kahe viinamarjasordi segust.

Roosades veinides on ühendatud Rhône’i viinamarjaistandused ning Vahemere ja isegi Provence’i mõjud. Nendel värsketel ja puuviljastel veinidel on sageli eksootiliste puuviljade lõhn, mille toob välja elavuse poole kalduv tasakaal.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

Punased veinid

Veinide minimaalne naturaalne alkoholisisaldus on 12 mahuprotsenti.

Pärast rikastamist ei tohi veinide üldalkoholisisaldus ületada 13,5 mahuprotsenti.

Veinide fermenteeritavate suhkrute sisaldus ei ületa 4 g/l, kui alkoholisisaldus on üle 14 mahuprotsendi, ega 3 g/l, kui alkoholisisaldus on alla 14 mahuprotsendi.

Õunhappesisaldus on alla 0,4 grammi liitri kohta pakendamisetapis.

Veinid valmistatakse vähemalt kahe viinamarjasordi segust.

Punased veinid on tasakaalustatud, nende lõhnabukett on puuviljane ja selles on ülekaalus punased marjad, näiteks mustsõstar.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

Valged veinid

Minimaalne naturaalne alkoholisisaldus on 11,5 mahuprotsenti.

Pärast rikastamist ei tohi veinide üldalkoholisisaldus ületada 13 mahuprotsenti.

Veinide fermenteeritavate suhkrute sisaldus võib olla kuni 4 grammi liitri kohta.

Veinid valmistatakse vähemalt kahe viinamarjasordi segust.

Valged veinid on paindlikud ja aromaatsed, nendes on noote, mis meenutavad sageli tsitrusvilju. Nende värskus ja täidlus on tasakaalus ning nendes tuleb esile mineraalsus.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: milliekvivalentides liitri kohta Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a. Konkreetsed veinivalmistustavad

Konkreetne veinivalmistustava

— Roosade veinide valmistamisel on aktiivsöe kasutamine viinamarjade töötlemisel lubatud üksnes pressitud virde puhul ning osakaalus, mis võib olla kuni 20 % asjaomase ettevõtja selle koristusperioodi jooksul valmistatud kogu veinikogusest.

Istutustihedus ja viinapuude lõikamine

Viljelustava

— Iga puu kasvuala maksimaalne pindala on 2,5 m2. Pindala saamiseks korrutatakse ridade vahekaugus ja sama rea puude vahekaugus.

— Ridadevaheline laius ei tohi olla suurem kui 2,5 meetrit.

— Samas reas olevate viinapuude tüvede vaheline kaugus on 0,8–1,2 meetrit.

Viinapuud lõigatakse järgmiste meetodite kohaselt:

— kas lõigates need lühikeseks (lehvikukujuliselt või Royat’ nöörpuu vormis) nii, et jäetakse kuni kuus võrset puu kohta, igal võrsel kuni kaks punga;

— või üheõlalise Guyot’ vormi meetodil nii, et tüvel on kuni kuus punga ja on üks võrse kuni kahe pungaga.

Niisutamine

Viljelustava

Niisutamine võib olla lubatud.

b. Maksimaalne saagikus

66 hektoliitrit hektari kohta

6. Määratletud geograafiline piirkond

Viinamarjad korjatakse ja neid töödeldakse ning vein valmistatakse Vaucluse’ departemangu järgmiste kommuunide territooriumil: Ansouis, Apt, La Bastide-des-Jourdans, La Bastidonne, Beaumont-de-Pertuis, Bonnieux, Cabrières-d’Aigues, Cadenet, Castellet, Cheval-Blanc, Cucuron, Goult, Grambois, Lacoste, Lauris, Lourmarin, Maubec, Ménerbes, Mérindol, Mirabeau, La Motte-d’Aigues, Oppède, Pertuis, Peypin-d’Aigues, Puget-sur-Durance, Puyvert, Robion, Saignon, Saint-Martin-de-Castillon, Saint-Martin-de-la-Brasque, Sannes, Les Taillades, La Tour-d’Aigues, Vaugines, Villelaure, Vitrolles-en-Luberon.

7. Peamine veiniviinamarjasort / peamised veiniviinamarjasordid

'Bourboulenc B' (hele) – 'Doucillon blanc'

'Carignan N' (tume)

'Cinsaut N' (tume) – 'Cinsault'

'Clairette B' (hele)

'Grenache N' (tume)

'Grenache blanc B' (hele)

'Marsanne B' (hele)

'Marselan N' (tume)

'Mourvèdre N' (tume) – 'Monastrell'

'Roussanne B' (hele)

'Syrah N' (tume) – 'Shiraz'

'Ugni blanc B' (hele)

'Vermentino B' (hele) – 'Rolle'

'Viognier B' (hele)

8. Seos(t)e kirjeldus

Geograafiline piirkond moodustab märkimisväärse üksuse Luberoni lubjakivimassiivi ümbruses. Piirkond, mis jääb kõikide Rhône’i jõe oru viinamarjaistanduste sisse, piirneb põhjas Apti oruga, mis külgneb kontrollitud päritolunimetusega „Ventoux“, lõunas Durance’i jõe oruga, idas Haute-Provance’i Alpide alguse ning läänes Vaucluse’i tasandikuga.

Imposantsete lubjakivimassiivide nõlvadel või jalamil on viinapuud istutatud maatükkidele, kus mullas on viinapuudele soodsat lubjakiviklibu, mis soodustab mulla soojenemist ja kuivamist, tänu millele on mõistagi võimalik toota kvaliteetseid viinamarju.

Vahemerelisele kliimale omane temperatuur ja suvine päikesepaiste soodustab viinamarjade küpsemist ning suvel kogunevad ka marjadesse suhkrud ja polüfenoolid. Tänu tuulele, mis ajab ära pilved, on viinamarjaistandused üsna kaitstud seenhaiguste eest. Tähtis koht on ka valgusel, mis soodustab aroomi prekursorite arengut. Piirkonda, mis idas on avatud Alpide mõjule, iseloomustavad ka suured temperatuuriamplituudid päeva ja öö arvestuses. Need amplituudid avaldavad – eriti viinamarjade küpsemise astmes – otsest mõju veinide tasakaalule, tänu nendele arenevad polüfenoolid välja aeglaselt ning selle tulemuseks on täidlased värsked ja elegantsed veinid.

Kaitstud päritolunimetusega „Luberon“ hõlmatud veini tootjad on pidevalt parandanud võimalusi saada kvaliteetset veini heades tehnilistes tingimustes ning seda nii viinamarjaistanduste tasandil kvaliteetsete segude kavade abil kui ka veinide valmistamise tasandil veinivalmistusvahendite ajakohastamisega.

Luberon tõmbab tugevasti turiste oma sügavate orgude, metsade, legendide ja lossidega. Kõrgel asetsevate külade viinapuud – niisugune on selle massiivi tegelikkus.

9. Muud olulised tingimused (pakendamine, märgistamine, muud nõuded)

Väiksem geograafiline üksus

Õigusraamistik:

liikmesriigi õigusaktid

Lisatingimuse liik:

märgistamist käsitlevad lisasätted

Tingimuse kirjeldus:

kontrollitud päritolunimetusega veinide märgistusel võib esitada väiksema geograafilise piirkonna nimetuse, kui kõnealune piirkond on:

— kantud katastrisse;

— märgitud saagideklaratsioonile.

Suurem geograafiline üksus

Õigusraamistik:

liikmesriigi õigusaktid

Lisatingimuse liik:

märgistamist käsitlevad lisasätted

Tingimuse kirjeldus:

kontrollitud päritolunimetusega veinide märgistusel võib osutada suuremale geograafilisele üksusele „Vignobles de la Vallée du Rhône“ (Rhône’i oru viinamarjakasvatusala) kooskõlas tingimustega, mis on sätestatud asjaomaste kaitse- ja haldusasutuste vahel sõlmitud kokkuleppes.

Vahetus läheduses asuv piirkond

Õigusraamistik:

liikmesriigi õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Alpes-de-Haute-Provence’i departemang: Aubenas-les-Alpes, Banon, Céreste, Corbières, L’Hospitalet, Montfuron, Montjustin, Montsalier, Oppédette, Pierrevert, Redortiers, Reillanne, Revest-des-Brousses, Revest-du-Bion, La Rochegiron, Sainte-Croix-à-Lauze, Sainte-Tulle, Saumane, Simiane-la-Rotonde, Vachères, Villemus;

Bouches-du-Rhône’i departemang: Alleins, Aureille, Barbentane, Cabannes, Charleval, Chateaurenard, Eygalières, Eyguières, Eyragues, Graveson, Jouques, Lamanon, Lambesc, Mallemort, Meyrargues, Molléges, Mouries, Noves, Orgon, Peyrolles-en-Provence, Plan-d’Orgon, Le Puy-Sainte-Reparade, Rognes, Rognonas, La Roque-d’, Saint-Andiol, Saint-Cannat, Saint-Estève-Janson, Saint-Paul-Lez-Durance, Saint-Rémy-de-Provence, Senas, Vernègues, Verquières;

Vari departemang: Artigues, Ginasservis, Rians, Saint-Julien, La Verdière, Vinon-sur-Verdon;

Vaucluse’i departemang: Aurel, Auribeau, Avignon, Le Beaucet, Beaumettes, Bedoin, Blauvac, Buoux, Cabrières-d’Avignon, Caseneuve, Caumont-sur-Durance, Cavaillon, Châteauneuf-de-Gadagne, Crillon-le-Brave, Flassan, Fontaine-de-Vaucluse, Gargas, Gignac, Gordes, L’Isle-sur-la-Sorgue, Jonquerettes, Joucas, Lagarde-d’Apt, Lagnes, Lioux, Malemort-du-Comtat, Méthamis, Modène, Monieux, Morières-lès-Avignon, Mormoiron, Murs, Pernes-les-Fontaines, La Roque-sur-Pernes, Roussillon, Rustrel, Saint-Christol, Saint-Didier, Saint-Pantaléon, Saint-Pierre-de-Vassols, Saint-Saturnin-lès-Apt, Saint-Saturnin-lès-Avignon, Saint-Trinit, Sault, Saumane-de-Vaucluse, Sivergues, Le Thor, Velleron, Venasque, Viens, Villars, Villes-sur-Auzon.

Link tootespetsifikaadile

http://info.agriculture.gouv.fr/gedei/site/bo-agri/document_administratif-91fe7e08-c446-42f8-97c8-c0eaef478f6e

(1) ELT L 9, 11.1.2019, lk 2.